A. Martinet yettuneḥsab d ababat n Tiẓriwuri, nettat tefrurex-d si tmuɣli i yellan yagi ɣer F. de Saussure, imi aɣerbaz aẓriwuran n Andret Martinet nezmer at-neḥseb d akemmel n leqdicat n SAUSSURE, anda A.Martinet iɛawed-d i yiwen seg yimenzayen n saussur yerzan usbaddu: tutlayt d allal n taywalt. Am akka I d-tessebgan tudsa n yisem-is, tiẓriwuri terra lwelha ɣer twuri n yiferdisen n tutlayt, iswi-is d asufeɣ n yiferdisen n tutlayt yesɛan tawuri. A. Martinet yernad i tmuɣli-agi n Saussure imenzayen-nniḍen: - Tutlayt d allal n taywalt yedsen s wudem uslig (agsusru uslig): inaw iteffeɣ-d d tayunin tisnamkanin i yebḍan daɣen d tayunin timsemgarradin timsebḍatin. D beṭṭu n umeslay d iwalacen akked imeslicen ilmend n yijerriden imsemgirdanen gar-asen.